หวาย ปัญญริสา หลั่งน้ำตา เล่าชีวิตป่วยแพนิค ซึมเศร้า โดนบูลลี่ (คลิป)
เป็นสาวฮอตสุดเซ็กซี่ที่หลายคนรู้จักกันเป็นอย่างดี สำหรับอดีตนักร้องสาว หวาย ปัญญริสา ที่ดูเหมือนว่าชีวิตของเธอจะแฮปปี้เอามากๆ แต่ใครจะรู้ว่าสาวหวายมีปมตอนเด็กๆ โดนเพื่อนๆ บูลลี่จนทำให้ป่วยเป็นโรคแพนิคกันเลยทีเดียว ล่าสุด สาวหวาย ควงคุณแม่ มาเปิดใจผ่านทางรายการคุยแซ่บ SHOW ทางช่อง ONE31 ที่มีพีเค ปิยะวัฒน์ และหนิง ปณิตา เป็นพิธีกร (ชมคลิป ,คลิกที่นี่,),ชีวิตตอนนี้เป็นยังไงบ้าง?,หวาย : ว่างมากค่ะ มันก็มีงานเข้ามาบ้าง แต่เหมือนว่าหลายๆ คนยังไม่ทราบว่าตอนนี้หวายออกช่องไหนก็ได้ รับงานอะไรก็ได้แล้ว,ล่าสุดเห็นว่าเปลี่ยนชื่อใหม่?,หวาย : ใช่ กำลังเปลี่ยนอยู่เลย เพราะหลายคนทักมาว่าทำไมชื่อสะกดแบบนี้ ชื่อเดิมชื่อว่า ปัญญริสา ซึ่งเป็นชื่อที่พี่แหวน (แหวนแหวน ปวริศา) ตั้งให้ คุณแม่เห็นว่าชื่อใกล้กันก็เลยโอเค แต่พอหนูไปหาพระอาจารย์ก็โดนทักมาอีกว่าทำไมชื่อเราสะกดแบบนี้ ซึ่งพอคนทักเยอะๆ เราก็คิดว่าเปลี่ยนดีไหมก็เลยปรึกษาคุณแม่ คุณแม่ก็เลยบอกว่าเอาที่เราสบายใจ,คนส่วนใหญ่จะเปลี่ยนชื่อเวลามีปัญหา น้องมีปัญหาอะไรไหม?,แม่ : จริงๆ ไม่ได้มีปัญหาหรอกนะ แต่คนทักไม่ดีมานานแล้ว เราก็ไม่เป็นไรเพราะเราชอบชื่อนี้ แต่พอเราเอาชื่อนี้ไปปรึกษาคนที่พอรู้เรื่องนี้ เขาก็บอกว่าจริงๆ ไม่ดีควรจะเปลี่ยนเลย,หวาย : คือชื่อไม่ดี แล้วความหมายเท่าที่อ่าน หนูจะเจ็บบ่อย จะไม่สบายบ่อย คือตั้งแต่หนูเกิดมาหนูเข้าโรงพยาบาลหลายรอบมาก,หรือที่เปลี่ยนชื่อเพราะต้องการเสริมดวงเรื่องความรัก?,หวาย : ไม่เลย คือที่อยากเปลี่ยนเป็นเพราะสุขภาพร่างกาย ความรักนี่แฮปปี้ดี๊ด๊ามาก,คบกันมากี่ปีแล้ว?,หวาย : 4 ปีแล้ว,แม่เจอมิโน่มากี่ปีแล้ว?,แม่ : ก็ 4 ปีแล้ว เขารู้จักกันก่อนที่จะคบกันเป็น 10 ปีเลย ตอนนั้น มิโน่อายุ 15 ปี ตอนนั้นเขาเอารูปมาให้ดู เขาเป็นเพื่อนกันมาแล้วก็หายไปแล้วกลับมาเจออีกทีนึง,หวาย : คือเจอกันครั้งแรกเขาบอกหนูว่าน่ารักมาก จีบได้ไหม เราก็งงๆ เพราะเพิ่งเจอ หนูก็เลยแบบรอก่อนนะจ๊ะ ก็เลยคุยเป็นเพื่อนกันมาตลอด,คนนี้เขาน่ารักกับแม่ยังไง แม่เจอเขาบ่อยไหม?,แม่ : เขาน่ารักค่ะ แต่แม่ชอบประมาณทุกคน คือเราเอ็นดูเด็ก,แล้ววันที่น้องมาบอกว่ามีแฟน ตอนนั้นน้องอายุเท่าไร?,แม่ : 14 ปี ตอนนั้นเราก็ไม่ได้อะไรมาก เราทำให้เขาเห็นเลยว่าไม่เป็นไร เพราะไม่งั้นเขาจะไม่บอกเรา,หวาย : คือแม่เลี้ยงหนูแบบเปิดมาก หนูไม่โกหกแม่ ไม่ว่ามีอะไรก็บอกแม่คนแรก เพราะเวลาแม่ฟังแม่จะไม่ว่าเราก่อน เขาจะทำเป็นชิลแล้วค่อยมาสอน,แล้วมีเรื่องไหนที่น้องบอกแล้วแม่ไม่โอเคบ้าง?,หวาย : มีเรื่องทำหน้าอกไง,แม่ : ตอนนั้นก็เฉยๆ เขาบอกว่าเขาทำเพื่อเพิ่มความมั่นใจ อยากสวย เราก็บอกว่าไม่เห็นต้องทำ แต่ก็ไม่เป็นไรก็เรื่องของเขา,ถ้าเขามาบอกแม่ว่าพร้อมแต่งแล้ว แม่ว่าไง?,แม่ : ก็แล้วแต่เขา แต่แม่ก็จะบอกว่าตอนนี้เร็วไป ถ้าถามแม่ว่าอายุเท่าไรถึงจะพร้อมก็ 35 ปี แต่คงจะไม่หรอก เพราะเขาคงไม่รอ,หวาย : ถามว่าปีหน้าแต่งเลยไหม ก็ยัง แต่ว่าเราไม่อยากแต่ง 35 ไง ก็อยากแต่งก่อน 35 แค่นั้นเอง,การที่เราเป็นตัวของตัวเอง อยากพูดอะไรก็พูด กลัวคนอื่นมองว่าเราแรงไหม?,หวาย : ก็กลัวนะคะ อย่างเมื่อก่อนเราคิดตลอดว่าทำไมเขาคิดแบบนี้กับเราได้ ทำไมเขาไม่เข้าใจ แต่ตอนนี้เข้าใจว่าทุกคนมีสิทธิที่จะคิดอะไรก็ได้ ถ้าสมมติเขาชอบเราในแบบนี้ก็โอเค,ตอนเด็กหวายโดนบูลลี่ยังไง?,หวาย : โดนหนักมาก เมื่อก่อนเป็นคนที่ไม่ได้อินกับคนดังในโรงเรียน จะอยู่กับกลุ่มเพื่อนที่รัก ซึ่งวันที่เกิดเรื่องมันเป็นวันวาเลนไทน์เดย์ มีรุ่นพี่ส่งตุ๊กตามาให้เรา แล้วปกติเราไม่ได้ ทุกคนก็เลยแบบทำไมเราถึงได้ แล้วรุ่นพี่ทำไมถึงให้ ซึ่งรุ่นพี่คนนี้โตกว่าหนูแค่ปีเดียวเอง แล้วเขาไม่ชอบที่เห็นใครมาบูลลี่เรา เขาก็ช่วย แต่กลายเป็นว่าทุกคนยิ่งเข้าหาเรา,บูลลี่โดนอะไรบ้าง?,หวาย : โดนทั้งผลัก มาถึงหน้าบ้าน เขียนว่า ตอนหนูประมาณ 12-13 ปี ตอนนั้นก็เสียใจมาก แต่ก็ไม่รู้จะทำยังไงเพื่อนที่สนิทที่สุดก็ทิ้งเราไปหมด กินข้าวคนเดียว ตอนนั้นเรารู้สึกไม่ดีก็เลยไปกินข้าวในห้องน้ำ แล้วอาจารย์มาเจอ เขาก็ถามว่าทำไมมากินแบบนี้ เราก็อธิบายให้เขาฟัง เขาก็เลยให้หนูมาทานข้าวกับเขาทุกวัน หนูก็เลยได้กินข้าวในห้องแอร์เย็นๆ คุยกับครูทุกวันก็โอเค ,แต่หลังจากเหตุการณ์นั้นมันแย่ลงมากๆ พยายามจะบอกแม่ จริงๆ เรื่องนี้เป็นอย่างเดียวที่ไม่อยากบอก เพราะกลัวเขาเสียใจ คือตอนแรกที่บอกแม่คือบอกว่าไม่อยากอยู่โรงเรียนแล้ว อยากออก แล้วแม่ก็คิดว่าถ้าเราไปโรงเรียนอื่นเราก็ยังเจอแบบนี้,คุณแม่เอาลูกออกจากโรงเรียน?,แม่ : ตอนแรกพยายามบอกว่าไปที่อื่นก็ต้องมีแบบนี้ ถ้าเราไปก็เหมือนเราหนี ก็จะกลายเป็นว่าเราต้องหนีไปเรื่อยๆ เราต้องทำใจ ซึ่งเราให้เขาอยู่ต่ออีก 2 ปี,แล้วโรคแพนิคมาตั้งแต่เมื่อไหร่?,หวาย : ตอนแรกเป็นซึมเศร้าก่อน ตอนอายุ 14 ปี แล้วก็เป็นมาเรื่อยๆ,แม่ : ตอนแรกเราไม่รู้เรื่องเลย เขาเองก็ไม่รู้เรื่อง ตอนแรกเขาก็เป็นลมไปเลย เป็นหลายครั้งมาก พอครั้งที่สองมือเริ่มหงิกเหมือนกับชัก ปัจจุบันก็ยังไปหาหมอ และทานยาอยู่ทุกวัน,อาการทั้งหมดทั้งมวลนี่มันเริ่มจากการโดนบูลลี่ที่โรงเรียน?,แม่ : ใช่,พอถึงตอนนี้หวายรู้สึกอะไรถึงร้องไห้ออกมา?,หวาย : ไม่ใช่ว่ารู้สึกไม่ดี แต่เหมือนนึกถึงเมื่อก่อน,ติดตามรายการ คุยแซ่บShow ได้ทุกวันจันทร์-ศุกร์ 14.00-15.00 น. ทางช่อง one31 Facebook Page : คุยแซ่บShow รับชมย้อนหลังได้ที่ Youtube Channel : Orange Mama
เป็นสาวฮอตสุดเซ็กซี่ที่รู้จักเป็นอย่างดี สำหรับ หวาย ปัญญริสา ที่ดูเหมือนว่าชีวิตของเธอจะแฮปปี้เอามากๆ แต่ใครจะรู้ว่าสาวหวายมีปมตอนเด็กๆ โดนเพื่อนๆ บูลลี่จนทำให้ป่วยเป็นโรคแพนิค
หวาย ปัญญริสา,หวาย ปัญญริสา เธียรประสิทธิ์,หวาย ปัญญริสา โรคแพนิค,หวาย ปัญญริสา ป่วย,นักร้อง